Τουλάχιστον αφελής αποδείχθηκε ένας 29χρονος τύπος στην Καλιφόρνια, ο οποίος θεώρησε πως μπορεί να βάζει... χέρι στο χρηματοκιβώτιο της τράπεζας που δούλευε και τελικά να γλιτώσει.

Ο Arlando Henderson λοιπόν δούλευε στην Wells Fargo, όντας υπεύθυνο για την φύλαξη του χρηματοκιβώτιου όπου έμπαιναν τα λεφτά που κατέθεταν οι πελάτες...

Σύμφωνα με το FBI, το οποίο τον συνέλαβε, μέσα στο 2019 είχε βάλει... χέρι στις καταθέσεις σε τουλάχιστον 18 διαφορετικές περιπτώσεις, παίρνοντας ένα ποσό που ξεπερνούσε τα 88.000 δολάρια.

Ωστόσο η αφέλειά του ήταν πως μετά από κάθε... δανεισμό που έκανε, πόσταρε προκλητικές φωτογραφίες στον προσωπικό του λογαριασμό στο Facebook.

Είτε αυτές ήταν με πάκους με δολάρια, είτε με τις αγορές που έκανε, όπως για παράδειγμα μία Mercedes.

Μάλιστα, ο δράστης αποδείχθηκε οτι είναι και ράπερ, χρησιμοποιώντας το καλλιτεχνικό όνομα «Aceey4oez».